Nikolai Rootsi

Nikolai Rootsi (ka Friedrich Nikolai Rootsi, ristinimi Friedrich;Karl Annuk. Dr. agr. professor Nikolai Rootsi. Tartu 1998, lk 7. 16. aprill 1888 Tartu – 4. detsember 1974 Lund) oli Eesti ja Rootsi põllumajandusteadlane.Eesti teaduse biograafiline leksikon, 3. köide.

Elulugu
Nikolai Friedrich Rootsi oli talupidaja poeg.

Lõpetas 1908 Tartu Aleksandri Gümnaasiumi ja 1914 Tartu Ülikooli agronoomina; põllumajandusdoktor (1927, TÜ), väitekiri "Untersuchung über die Beziehungen einiger Wachstumsbedingungen zu den Gewichtsmengen der Wurzelrückstände und Schwankung derselben in oberer Bodenschicht bei den wichtigsten landwirtschaftlichen Kulturpflanzen in Estland". Laupäeval, 10. dets. 1927 kaitstud doktori väitekirja oponentideks olid prof. Anton Nõmmik ja dots. Leo Rinne. 

Oli 1912–1918 TÜ katsepõldude ja -aedade juhataja ja 1914–1918 ökonoomika kabineti vanemassistent, 1918–1920 Voroneži Ülikooli agronoomia kabineti vanemassistent, 1920–1923 Vahi põllu- ja aiatöökooli õpetaja. 

Ta töötas aastatel 1923–1944 Tartu Ülikoolis. Oli 1923–1927 TÜ taimekasvatuse dotsent, 1927–1929 erakorraline professor ja 1929–1944 korraline professor, ühtlasi Raadi taimebioloogia katsejaama juhataja, 1940–1944 põllumajandusteaduskonna dekaan. 

Töötas 1944–1952 Saksamaal Weihenstephani õppe- ja uurimisasutuses (Institut für gärtnerische Züchtungsforschung) ning 1952–1962 Rootsis Alnarpi Instituudi (Lantbrushögskola) puuvilja- ja marjade osakonnas uurijana.

Kuulus Akadeemilise Põllumajandusliku Seltsi juhatusse, olles laekahoidja 1923-1925. a. Samuti osales seltsi oskussõnade toimkondade töös, olles sordiarenduse ning aianduse sõnade komisjonisLoko, L. 1930. Akadeemiline Põllumajanduslik Selts põllumajandusliku keelt rikastamas ja uuendamas. Akadeemiline Põllumajanduslik Selts 1920-1930. APS kirjastus, Tartu, lk 21-22..

Teadustöö
Uurimisvaldkond: tähtsamate põllukultuuride (talirukis, tali- ja suvinisu, kaer, oder, hernes, suvivikk, kartul) sordivõrdluse, bioloogia ja agrotehnika küsimused, uute põllukultuuride (mais, päevalill, lupiin, söödakapsas, suhkrupeet, lutsern, valge mesikas, kesakultuurid) katsetamine.

Teoseid
Koostanud õpikuid. Üle 150 teaduspublikatsiooni.
Kesaküsimus Eestis. // TÜ Taimebioloogia katsejaam 1. Tartu 1925
Kõrreviljakasvatus I (kaasautor), II. Tallinn 1926
Põllumehe käsiraamat II (kaasautor). Tartu 1928
Ilmastiku ja sortide, eriti nende niiskusenõudlikkuse mõju herne saagisse (kaasautor). // Põllumajandusliku Uurimise ja Katsemajanduse Komitee Toim 105. Tartu 1940

Viited

 Kirjandus 
EE 14. Lk 434
Arnold Kivimäe. "Professor Nikolai Rootsi elust ja tööst". // Eesti Agronoomide Selts Rootsis. Toim 2. Uppsala 1977. Lk 15
Karl Annuk. "Dr. agr. professor Nikolai Rootsi". Tartu 1998
 Teadus Eesti põllumajanduse arenguloos. II osa (1918–1940) Tartu 2003. Lk 182

Välislingid


Kategooria:Eesti põllumajandusteadlased
Kategooria:Tartu Ülikooli põllumajandusteaduskonna dekaanid
Kategooria:Tartu Ülikooli põllumajandusteaduskonna professorid
Kategooria:Tartu Ülikooli füüsika-matemaatikateaduskonna vilistlased
Kategooria:Eestlased Saksamaal
Kategooria:Eestlased Rootsis
Kategooria:Sündinud 1888
Kategooria:Surnud 1974